b'\n_START_ARTICLE_\nHMS Stronghold\n_START_SECTION_\nPalvelus\n_START_PARAGRAPH_\nHMS Strongholdin siirrytty\xc3\xa4 palvelukseen sille asennettiin katapultti Follandin lentokoneen k\xc3\xa4yt\xc3\xb6n testaamiseksi sotalaivalla. Alus m\xc3\xa4\xc3\xa4r\xc3\xa4ttiin 1939 Hong Kongin sijoitettuun laivasto-osastoon, jossa se aloitti 3. syyskuuta partioinnin. Se siirrettiin 15. syyskuuta Singaporeen miinoitusteht\xc3\xa4viin, minne se saapui 22. syyskuuta. Alus laski marraskuussa miinoitteen Johoren etel\xc3\xa4rannikolle._NEWLINE_HMS Stronghold laski 2. tammikuuta-8. maaliskuuta 1940 Singaporen edustalle miinakentt\xc3\xa4 numero kahteen miinoja, mink\xc3\xa4 j\xc3\xa4lkeen se siirrettiin partioteht\xc3\xa4viin Malesian vesille osana Singaporeen sijoitettua laivastoa._NEWLINE_HMS Stronghold laski helmikuussa 1941 Johoren it\xc3\xa4rannikolle miinoitteen yhdess\xc3\xa4 apumiinalaiva HMS Teviot Bankin kanssa. Alus laski Singaporen edustalle miinakent\xc3\xa4n numero 3 8. maaliskuuta menness\xc3\xa4, mink\xc3\xa4 j\xc3\xa4lkeen se osallistui partiointiin. Se jatkoi hein\xc3\xa4kuussa Johoren it\xc3\xa4rannikon miinoittamista, mink\xc3\xa4 j\xc3\xa4lkeen se palasi j\xc3\xa4lleen partiontiin._NEWLINE_HMS Stronghold laski marraskuussa Lomun kanavaan miinakentt\xc3\xa4 numero viiden, mink\xc3\xa4 j\xc3\xa4lkeen se siirrettiin joulukuussa Singaporeen telakalle huollettavaksi. Alus oli edelleen telakalla, kun sotatoimet Japania vastaan alkoivat 8. joulukuuta._NEWLINE_HMS Stronghold siirrettiin tammikuussa 1942 telakalta palattuaan Singaporen ja Australian v\xc3\xa4listen saattueiden suojaksi. Alus hinasi 2. helmikuuta HMAS Vendettan Jaavalta Singaporeen ja se suojasi 11. helmikuuta evakuointisaattuetta Singaporesta Jaavalle yhdess\xc3\xa4 risteilij\xc3\xa4 HMS Durbanin ja h\xc3\xa4vitt\xc3\xa4j\xc3\xa4 HMS Jupiterin kanssa. Saattueeseen liittyi Palambangista l\xc3\xa4htenyt evakuointiin osallistuvat alukset. Saattue joutui 13. helmikuuta Keisarillisen Japanin laivaston sukellusveneiden hy\xc3\xb6kk\xc3\xa4yksen kohteeksi, jolloin joitakin sen aluksia tuhoutui._NEWLINE_HMS Stronghold suojasi maaliskuussa pakolaisia kuljettavaa hollantilaista h\xc3\xb6yrylaivaa SS Zaandamia Tijlatapista Fremantleen. Alus erkani 2. maaliskuuta nopeammasta suojattavastaan. Japanin laivaston tiedustelukone havaitsi aluksen Sundasalmesta etel\xc3\xa4\xc3\xa4n. Alus joutui taisteluun Keisarillisen Japanin laivaston risteilij\xc3\xb6iden Mayan ja h\xc3\xa4vitt\xc3\xa4jien Arashin ja Nowakin._NEWLINE_HMS Stronghold upposi. Kaapattu hollantilainen kauppalaiva pelasti miehist\xc3\xb6n eloonj\xc3\xa4\xc3\xa4neet, jotka my\xc3\xb6hemmin siirrettiin Mayalle.'